Na temelju odredbe članka 76.st.4. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i članka 19. Statuta Općine Čavle (SN PGŽ 20/14, 26/14, 27/15, 12/18, 41/18) Općinsko vijeće Općine Čavle na sjednici održanoj 17. prosinca 2020. godine donosi

**PROGRAMA  
javnih potreba u sportu Općine Čavle za 2021. godinu**

Članak 1.

Programom javnih potreba u sportu Općine Čavle za 2021. godinu (u daljnjem tekstu: Program), utvrđuju se aktivnosti, poslovi i djelatnosti u sportu od općeg značaja za Općinu Čavle, kao i za njezinu promociju na svim razinama.

Programom se ostvaruju uvjeti za zadovoljavanje potreba u sljedećim područjima sportskih djelatnosti:

* redovne aktivnosti sportskih udruga, sportaša i ostalih kolektiva
* izvannastavne aktivnosti djece, učenika i studenata,
* sportsko-rekreacijske aktivnosti građana,
* izvanredni programi namijenjeni praćenju tradicionalnih i značajnih sportskih priredbi u Općini Čavle, te sudjelovanje ekipa i pojedinaca na međunarodnim natjecanjima.

Članak 2.

Svrha Programa je da se putem programskog cilja sustavno usmjerava razvoj sporta u Općini Čavle.

Cilj donošenja Programa je sufinanciranje javnih potreba u sportu Općine Čavle za 2021. godinu koje čine poglavito sljedeće aktivnosti, poslovi i djelatnosti:

* poticanje i promicanje sporta,
* poticanje i promicanje sportskih aktivnosti djece školskog i predškolskog uzrasta,
* djelovanje sportskih udruga,
* sudjelovanje u organizaciji i pokroviteljstvu nad sportskim priredbama i natjecanjima,
* sportsko-rekreacijske aktivnosti građana,
* održavanjem i funkcioniranjem sportskih objekata.

Ostvarivanjem cilja iz stavka 2. ovog članka, omogućit će se postizanje dodatne kvalitete i razvoj sporta, a zadržat će se postojeća razina uključenosti u aktivnosti sporta i sportske rekreacije djece, mladeži i građana.

Članak 3.

Financijska sredstva za ostvarivanje javnih potreba u sportu u 2021. godini, osiguravaju se u Proračunu Općine Čavle za 2021. godinu u ukupnom iznosu 1.457.000 kn.

Raspored financijskih sredstava iz stavka 1. ovog članka po korisnicima obavlja, na prijedlog izvršnog tijela Općine, Upravni odjel za lokalnu samoupravu i upravu Općine Čavle (u daljnjem tekstu: Odjel), sukladno Planu raspodjele sredstava za programe javnih potreba u sportu Općine Čavle za 2021. godinu.

Plan raspodjele sredstava za programe javnih potreba u ovom području, na prijedlog izvršnog tijela Općine, izrađuje Odjel.

Plan iz prethodnog stavka ovoga članka nalazi se u privitku, koji čini sastavni dio ovog Programa

Članak 4.

Općina Čavle će u okviru svojih mogućnosti sudjelovati u organizaciji sportskih priredbi i natjecanja te redovito održavati sportske objekte iz Proračuna Općine za 2021. godinu.

Članak 5.

Upravni odjel za lokalnu samoupravu i upravu prati i nadzire izvršenje ovog Programa te prati namjensko korištenje i utrošak sredstava iz Programa.

O izvršenju Programa i utrošku odobrenih sredstava za programe, korisnik podnosi izvršnom tijelu Općine Čavle ovjereni Završni račun i to najkasnije do 1. svibnja tekuće godine za prethodnu godinu.

Članak 6.

Ovaj Program objaviti će se u Službenim novinama općine Čavle, a primjenjuje se od 1. siječnja 2021. godine.

Općinsko vijeće Općine Čavle

Predsjednik

Norbert Mavrinac v.r.

KLASA:021-05/20-01/10

URBROJ:2170-03-20-01-09

**PLAN RASPODJELE SREDSTAVA**

|  |  |  |  |
| --- | --- | --- | --- |
| **Program** | **Aktivnost** | **Opis** | **Proračun 2021.** |
| 2008 |  | Sport |  |
|  | A200801 | Potpore udrugama u sportu | 670.000 |
|  | A200802 | Održavanje BD Hrastenica | 185.000 |
|  | A200803 | Održavanje SRC Mavrinci | 389.000 |
|  | K200801  A200805 | Investicijsko održavanje SRC Mavrinci  Održavanje nogometnog igrališta | 55.000  103.000 |
|  | K200808 | Sportski centar Grobnik | 55.000 |
|  |  | **UKUPNO** | **1.457.000** |